stanford-oval/wikipedia huggingface dataset:
Soturin varjo

| Soturin varjo> What Becomes of the Broken Hearted |
| --- | --- |

Ohjaaja:  Ian Mune
Käsikirjoittaja:  Alan Duff
Perustuu:  Alan Duffin romaaniin
Tuottaja:  Bill Gavin
Säveltäjä:  David Hirschfelder
Kuvaaja:  Allen Guilford
Leikkaaja:  Michael Horton
Pääosat:   Temuera Morrison  Clint Eruera  Nancy Brunning  Julian Arahanga  Rena Owen 
Valmistustiedot
Valmistusmaa:  Uusi-Seelanti
Tuotantoyhtiö:   New Zealand Film Commission  PolyGram Filmed Entertainment  South Pacific Pictures 
Levittäjä:  South Pacific Pictures Netflix
Ensi-ilta:  1999
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Soturin varjo tai Kerran sotureita 2 (What Becomes of the Broken Hearted) on vuonna 1999 ensi-iltansa saanut Ian Munen ohjaama uusiseelantilainen elokuva, joka kertoo Uuden-Seelannin maoreihin kuuluvasta väkivaltaisen isän tyrannisoimasta perheestä. Elokuva perustuu Alan Duffin romaaniin Soturin varjo. Kirja on jatko-osa romaanille Kerran sotureita, jonka pohjalta syntyi Lee Tamahorin vuonna 1994 ohjaama samanniminen elokuva.
Sofijivkan puisto

| Sofijivkan puisto> Софіївський парк |
| --- | --- |

 Näkymä puistossa vuodelta 2012
Sijainti:  Uman, Tšerkasyn alue, Ukraina
Rakennustyyppi:  puisto
Rakennustyöt aloitettu:  1796
Valmistumisvuosi:  1802
Rakennuttaja:  Stanisław Szczęsny Potocki
Haltija:  Ukrainan kansallinen tiedeakatemia
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sofijivkan puisto (ukr. парк «Софіївка», park "Sofijivka", puol. park Zofiówka) on Umanin kaupungissa sijaitseva kasvitieteellinen puisto ja arboretum. Puisto on yksi Ukrainan kuuluisimmista. Puiston toiminnasta vastaa nykyään Ukrainan tiedeakatemian alaisuudessa oleva biologian osasto. Puiston pääsisäänkäynti sijaitsee osoitteessa vulytsja Kyjivska, 12a (ukr. вулиця Київська, 12а).
Puistoa alettiin rakentaa vuonna 1796 puolalaisen kreivi Stanisław Szczęsny Potockin aloitteesta, ja rakennustyöt saatiin valmiiksi vuonna 1802, jolloin hän paljasti puiston kreikkalaisen vaimonsa Sofian syntymäpäiväjuhlissa. Sofia oli kiinnostunut kreikkalais-roomalaisesta taiteesta, mikä näkyi alusta asti puiston suunnittelussa. Ympäri puistoa löytyy marmoripatsaita, jotka esittävät pääsääntöisesti muinaisten kreikkalaisten jumalia sekä antiikin filosofeja ja runoilijoita. Pinta-alaa puistolla on 160 hehtaaria ja sen alueella kasvaa yli 2000 eri puuta ja pensasta.
Historian saatossa puistoa on laajennettu useaan otteeseen: esim. Floran pavilionki rakennettiin vuosina 1842–1845. Vuonna 2019 sen välittömään läheisyyteen avattiin Nova Sofijivka -niminen puisto, jolla ei ole mitään yhtä yksittäistä teemaa: siihen kuuluu mm. japanilainen puutarha ja perinteistä ukrainalainen maatalo ja dinosauruspuisto, joka on Ukrainan suurin (4 hehtaaria ja 80 dinosaurusta). Puiston yhteydessä sijaitsee myös puiston nimeä kantava hotelli.
Vuonna 2007 järjestetysttä äänestyksessä puisto nimettiin yhdeksi Ukrainan seitsemästä ihmeestä.
Galleria

Floran paviljonki
Sofia Potockia esittävä pronssipatsas
Tethisin luola
Soulin valtionyliopisto

| Soulin valtionyliopisto> 서울대학교 |
| --- | --- |

Motto:  Veritas lux mea (Totuus on valoni.)
Perustettu:  1946
Tyyppi:  kansallinen
Rehtori:  Sung Nak-In
Henkilökunta:  noin 4 600
Opiskelijoita:  16 511 (B.A./B.Sc.-opisk.)+ 8 309 (M.A./M.Sc.-opisk.)+ 3 670 (PhD-opisk.)
Jatko-opiskelijoita:  3 670
Sijainti:  Soul,   Etelä-Korea
Sivusto:  snu.ac.kr
Soulin valtionyliopisto (서울대학교; engl. Seoul National University lyh. SNU) on yliopisto Soulissa, Etelä-Korean pääkaupungissa. Yliopisto on perustettu vuonna 1946. Sillä on neljä kampusaluetta, joista kaksi sijaitsee Soulissa, yksi Suwonissa ja yksi Pyeongchangssa. Vuonna 2015 siellä opiskeli runsas 28 000 opiskelijaa, joista noin 3 600 oli tohtoriopiskelijoita.
Yliopiston perustaminen tapahtui yhdistämällä kymmenen Soulin alueella toiminutta oppilaitosta yhdeksi kokonaisuudeksi.
Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Soulin kansallisen yliopiston sijaluokkaan 101.–150. maailmassa. Se oli tässä vertailussa maansa arvostetuin ja eräs Aasian parhaista yliopistoista. Aasiassa sitä korkeammalle sijoittui vain kolme japanilaista, kaksi kiinalaista ja yksi singaporelainen yliopisto. Saman sijoituksen SNU:n kanssa sai Aasiasta kymmenkunta muuta yliopistoa.
Käännös suomeksi
Soulja Girl

| ”Soulja Girl” Soulja Boy |
| --- | --- | --- |

Singlen tiedot
 Albumilta: Souljaboytellem.com
 Julkaistu: 1. lokakuuta 2007
 Formaatti: 12" vinyyli
 Tekijä(t): Michael Crooms, C. Thorton, DeAndre Way
 Tuottaja(t): Los Vegaz, Mr. Collipark
 Tyylilaji: pop-rap, R&B
 Kesto: 03.07
 Levy-yhtiö: Collipark, Interscope, Stacks on Deck Entertainment, HHH
Soulja Boyn muut singlet
| ”Crank That (Soulja Boy)” 2007 | ”Soulja Girl” 2007 | ”Yahhh!” 2007 |
Soulja Girl on rap-artisti Soulja Boyn toinen single hänen toiselta studioalbumiltaan Souljaboytellem.comilta. Singlellä vierailee I-15. Single julkaistiin 1. lokakuuta 2007.
Sofikó

| Sofikó Σοφικό |
| --- | --- |
 Sofikón kylä.
 Sofikó
 Koordinaatit: 37°47′38″N, 23°3′11″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Kórinthos
Hallinto:  
 – Asutustyyppi:  kylä
 – Kallikrates-koodi:  4201040101
Väkiluku (2011):  1 679
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sofikó (kreik. Σοφικό, kath.kreik. Σοφικόν, Sofikón) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1 679 (vuonna 2011).
Sofikón Neitsyt Marian ilmestyksen (Evangelismós tis Theotókou) kirkko.
Sofikón kylä sijaitsee noin 28 kilometriä kaakkoon Kórinthoksen kaupungista. Sofikó muodostaa myös laajemman kyläyhdyskunnan (Δημοτική Κοινότητα Σοφικού, Dimotikí Koinótita Sofikoú), johon kuuluvat varsinaisen Sofikón kylän lisäksi kylät Ágios Vlássis, Fragkolímano, Kiourkáti ja Pefkáli sekä Pyhän Marinan luostari (Moní Agías Marínis). Koko yhdyskunnan väkiluku on 2 009. Vuodesta 1997 se kuului Solygeían kuntaan ja vuodesta 2011 lähtien Kórinthoksen kunnan Solygeían kunnallisyksikköön.
Aiheesta muualla

Kuvia tai muita tiedostoja aiheesta Sofikó Wikimedia Commonsissa
Soulivong Savang

Prinssi Soulivong Savang (s. 8. toukokuuta 1963) on Laosin viimeisen kuninkaan Savang Vatthanan pojanpoika.
Soulivong Savang syntyi Luang Prabangin kuninkaallisessa palatsissa prinssi Vong Savangin poikana joka oli Savang Vatthanan poika. Kommunistien vallankumouksen jälkeen vuonna 1975 Laosin kuninkaallisen perheen jäseneet pidätettiin ja pantiin arestiin. Soulivong pakeni kotiarestista yhdessä veljensä  Thayavong Savangin kanssa vuonna 1981, ja he saapuivat Ranskaan pakolaisina. Monet Laosin kuninkaallisen perheen jäsenet murhattiin.
Soulivong Savang meni Ranskassa Clermont-Ferrandin yliopistoon ja opiskeli lakia. Soulivong työskentelee ns. Laos-ohjelman kanssa, jonka tarkoitus on luoda perustuslaillinen kuningaskunta Laosiin. Soulivongin setä prinssi Sauryavong Savang on suvun päämies.
Syyskuussa vuonna 1997 Soulivong Savang ja tämän veli Thayavong Savang osallistuivat Royal Lao -konferenssiin Seattlessa,Yhdysvalloissa, jossa 300 laosilaista maanpakolaista ja hmong-kansan edustajia oli paikalla.
Souligvong johtaa Laosin kuninkaallista sukua yhdessä prinssi Mangkra Souvannaphouman ja Thayavong Savangin ja Sauryavong Savangin kanssa.
Sosiaalinen luototus

Sosiaalinen luototus on järjestämisen kannalta kunnille vapaaehtoinen sosiaaliturvan muoto. Ne kuntalaiset, joiden alueella sosiaalista luototusta on tarjolla, voivat saada luottoa sosiaalisin perustein tavallista pankkikorkoa pienemmällä korolla. Kunnat saavat korkotulot itselleen.
Sosiaalisen luototuksen käyttökohteena voi olla vaikkapa uuden kodinkoneen hankinta. Sosiaalista luototusta voidaan hyödyntää myös velkaongelmien hoitamisessa. Luottomäärä on yleensä 200–5 000 euron välillä. Takaisinmaksuajan maksimi on 5 vuotta. Takaisinmaksuvalmiuden vuoksi sosiaalinen luototus ei sovellu kaikkein heikko-osaisimpien auttamiseen.
Järjestelmän vapaaehtoisuuden vuoksi kunnilla on melko vapaat kädet määritellä luototuksen tarkempia ehtoja. Järjestelmänä sosiaalinen luototus on verrattavissa mikroluototukseen, jossa köyhiä tuetaan mm. yritystoimintaa mahdollistavilla lainoilla.
Aiheesta muualla

Sosiaalinen luototus Sosiaali- ja terveysministeriö
Tiesitkö, että kotikuntasi voi auttaa sinua velkojesi maksussa? Jopa 40 kuntaa myöntää asukkailleen sosiaalista luottoa Yle, 2019
Silvia Saint

| Silvia Saint |
| --- | --- |

Henkilötiedot
Syntynyt: 12. helmikuuta 1976 (ikä 48)
Pornonäyttelijä
Taiteilijanimet:  Sylvia Saint Silvie Szilvia
Aktiivisena:  1997–
Seksuaalinen suuntaus:  Heteroseksuaali
Silmien väri:  Sininen
Hiusten väri:  Vaalea
Mitat:  91–59–89 cm
Pituus:  165 cm
Paino:  50 kg
Aiheesta muualla
silviasaint.com
IMDb
Silvia Saint (oik. Sylvie Tomčalová s. 12. helmikuuta 1976 Kyjov, Tšekkoslovakia), on tšekkiläinen pornonäyttelijä, joka on esiintynyt 285:ssä elokuvassa. Silvia Saintin lisäksi hän on käyttänyt muitakin taiteilijanimiä (muun muassa Sylvia Saint).
Saint on opiskellut yritysjohtamista Brnon opistossa. Ennen lopullista siirtymistään pornografian pariin Saint oli töissä muun muassa hotellin vuoropäällikkönä Zlínissä.
Palkinnot

1996: Penthouse "Pet of the Year" in the Czech edition of the magazine
1997: People's Choice Adult Award "Best Newcomer"
1997: AVN Award "Best Tease Performance"
1998: Penthouse "Pet of the Month", October
2000: Hot d'Or "Best Tease Performance"
2000: Hot d'Or "Best European Supporting Actress" for Le Contrat des Anges
2000: FICEB00 (Festival de Cinema Eròtic de Barcelona) "Ninfa Best Lesbian Scene" (with Nikki Anderson & Kate More)
2004: FICEB04  "Ninfa Best Actress"
2005: FICEB05 "Ninfa from the public" to the best actress
2007: buttsex?"too much sex,for butt"the best butt-,anal sex
Aiheesta muualla

Wikimedia Commonsissa on kuvia tai muita tiedostoja aiheesta .
Silvia Saint Internet Movie Databasessa. (englanniksi)
Silvia Saint Official Web site
Souq Waqifin haukkasairaala

Souq Waqifin haukkasairaala (arab. مستشفى سوق واقف للصقور‎, Mustašfan Sūq Wāfiq li-ṣ-ṣuqūr) on Souq Waqifin alueella Qatarin pääkaupungissa Dohassa sijaitseva sairaala, jossa hoidetaan haavoittuneita ja sairastuneita haukkoja. Haukat ovat suosittuja metsästyksessä Persianlahden alueen maissa ja niitä pidetään siellä merkityksellisinä myös statussymboleina.
Souq Waqifin haukkasairaala perustettiin vuonna 2008. Kolmikerroksisen sairaalan tilojen rakennustyöt saatiin valmiiksi vuonna 2011. Rakennuksen käyttöön hyväksymisen jälkeen kliininen työ aloitettiin siellä elokuussa 2011. Työtä tehdään ympärivuorokautisesti. Huippukausien aikaan Souq Waqifin haukkasairaalaan on otettu ja sieltä on poistunut yhteensä 130–150 haukkaa päivittäin. Yksi pyrkimys haukkasairaalan perustamisen taustalla oli haukkojen kasvattamisen harrastuksen ja perinteen tukeminen. Työntekijöitä Souq Waqifin haukkasairaalaan on tullut eri puolilta islaminuskoista maailmaa Pakistanista Irakiin. Haukkoja ovat sinne vieneet haukkojen omistajat jopa Saudi-Arabiasta, Kuwaitista ja muualta Qatarin ulkopuolelta.
Source Filmmaker

| Source Filmmaker |
| --- | --- |
Kehittäjä:  Valve Corporation
Tiedot
Ohjelmistotyyppi:  animointiohjelma
Alusta:  Windows
Lisenssi:  vapaa
Source Filmmaker on Valven vuonna 2012 julkaisema animaatio-ohjelma, joka toimii Source-pelimoottorissa.
Soulin olympiastadion

| Soulin olympiastadion |
| --- | --- |

Rakennuksen tiedot
Sijainti:   Soul, Etelä-Korea
Rakennustyöt aloitettu:  1977
Avattu:  1984
Omistaja:  Seoul Sports Facilities Management Center
Hoitaja:  Seoul Sports Facilities Management Center
Kenttä:  110 × 75 m
Kustannukset:  491 miljardia wonia
Arkkitehti:  Kim Swoo-geun
Käyttäjät
  Etelä-Korea (1984–2000, 2013) Soul United (2007–2009, 2012) Soul E-Land (2015–2022) 
Katsojakapasiteetti
 69 950 
Lisää rakennusartikkeleitaArkkitehtuurin teemasivulla
Soulin olympiastadion (hangul: 서울올림픽주경기장; hanja: 서울올림픽主競技場; uudistettu latinisaatio: Seoul ollimpik jugyeonggichang) on urheilustadion Etelä-Korean Soulissa, joka rakennettiin 10. Aasian kisoja ja vuoden 1988 olympialaisia varten. Stadionilla pidettiin olympialaisten avajais- ja lopetusseremoniat sekä jalkapallotteluita, esteratsastuksen finaali sekä kaikki yleisurheilukilpailut. Olympialaisten jälkeen stadionia käytti muun muassa Etelä-Korean jalkapallomaajoukkue. Siellä on järjestetty myös konsertteja, joissa on esiintynyt muun muassa Lady Gaga ja Coldplay.
Stadionin kunnostustyöt aloitettiin kesäkuussa 2023 ja niiden on tarkoitus kestää marraskuuhun 2026 saakka. Samalla stadionin kapasiteetti putoaa 60 000 katsojaan. Juoksuradat ja kentät uusitaan, mutta ulkoasu jätetään alkuperäiseen asuunsa. Remonttiin on varattu 350 miljaria Etelä-Korean wonia.
Sokojärvi

| Sokojärvi |
| --- | --- |
Valtiot:  Suomi 
Paikkakunta:  Lieksa
Koordinaatit:  63°09′20″N, 30°19′00″E
Järvinumero:  04.429.1.040
Mittaustietoja
Pinnankorkeus:  131,5 m 
Rantaviiva:  9,39 km 
Pinta-ala:  1,74 km² 
Tilavuus:  0,012 km³ 
Keskisyvyys:  6,9 m 
Suurin syvyys:  36,6 m 
 fiSokojärvi 
Sokojärvi on syvyyssuhteiltaan vaihteleva järvi Lieksan eteläosassa Pohjois-Karjalassa. Sen pinta-ala on 1,7 neliökilometriä. Etäisyys Joensuusta on 67 kilometriä pohjoiskoilliseen.
Maantiede

Sokojärven on kaakkois–luoteissuuntainen pituus on 3,7 kilometriä. Järven eteläosa on kapea, keskiosan leveys on noin 900 metriä, pohjoisosan muodostaa Kanavalahti. Saaria ei ole. Lähes kaksi kolmasosaa Sokojärvestä on korkeintaan kuusi metriä syvä ja runsas viidesosa vähintään 10 metriä syvä. Syvä vyöhyke kulkee järven itärannan myötäisesti, ja sen pituus on noin 2,4 kilometriä. Järven luoteinen osa on matala. Eteläosan Viitalahdessa on 10-metrinen syvänne.
Sokojärven rannat ovat havumetsää. Pientaloja on etenkin itäisellä rannalla. Järveen virtaa useita suo-ojia ja se laskee luoteisrannalta alkavaa Sokojokea luoteeseen.
Sokojärven vesitilavuus on 11 951 000 kuutiometriä.
Sokojärvi (04.429.1.040) kuuluu Sokojoen valuma-alueeseen (04.429), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen jakovaihe Pielisen reitin valuma-alue (04.4). Sokojoen valuma-alueella on 45 vähintään hehtaarin laajuista vakavettä, joista Sokojärvi on laajin. Pitkäjärvi on toiseksi laajin.
Souransan Tomoto

| Souransan Tomoto |
| --- | --- |
 Souransan Tomoto
 Koordinaatit: 13°21′4″N, 9°29′47″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  8 500
Infobox OKVirheellinen NIMI-arvo: 
Souransan Tomoto on maalaiskunta ja sen keskuskylä Kayesin alueen Kitan piirissä Malissa. Se sijaitsee 40 kilometriä Kitasta pohjoiseen. Kunnassa on 8 500 ja kylässä 3 500 asukasta (vuonna 2009).
Souransan Tomoton kunta rajoittuu idässä Kitan piirin Namala Guimban, etelässä Djidianin sekä lännessä ja pohjoisessa Saboulan kuntiin. Maisemaa leimaavat tasangot ja kukkulajonot. Pysyviä vesistöjä ei ole. Ilmasto on sudanilais-sahelilainen.
Kuntaan kuuluu viisi kylää. Asukkaat ovat mandinkoja, fulbeja, bambaroita, kakoloja, diawandoja ja soninkeja.
Souransan Tomotosta on yhteys RR5-paikallistielle Manbiriin. Väestön pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi sekä myytäväksi kasvatettavat maapähkinä ja puuvilla. Tuotantoeläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.
Six World Trade Center

| Six World Trade Center   6 World Trade Center   U> S. Customs House |
| --- | --- |
 6 WTC (tumma rakennus oikealla) ennen syyskuun iskuja.
Osoite:  71 Vesey Street, 42 Church Street
Sijainti:  Lower Manhattan, New York,  Yhdysvallat
Rakennustyyppi:  toimisto
Valmistumisvuosi:  1975
Purkuvuosi:  lokakuu 2001
Suunnittelija:  Emery Roth & Sons
Runkorakenne:  teräs
Korkeus:  28,16 metriä 
Kerrosluku:  7
 Rakennus vaurioutui pahoin syyskuun 11. päivän iskuissa ja purettiin myöhemmin. 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Six World Trade Center (6 World Trade Center, lyhenne 6 WTC, tunnettiin myös nimellä U.S. Customs House) oli New Yorkin Lower Manhattanilla sijainnut toimistorakennus, joka oli osa New Yorkin World Trade Centeriä. Rakennuksessa oli seitsemän maanpäällistä kerrosta ja sen suunnittelijana toimi arkkitehtitoimisto Emery Roth & Sons. Vuonna 1975 valmistunut Six World Trade Center sijaitsi World Trade Centerin luoteiskulmassa. Rakennus vaurioitui pahoin syyskuun 11. päivän iskuissa vuonna 2001 ja purettiin lokakuussa samana vuonna. Toisin kuin muut World Trade Centerin osat, uutta Six World Trade Centeriä ei ole suunnitteilla World Trade Centerin uudelleenrakennusprojektissa.
Historia

New Yorkin alkuperäinen World Trade Center koostui seitsemästä eri rakennuksesta. Niistä korkeimmat olivat arkkitehti Minoru Yamasakin suunnittelemat kaksoistornit One- ja Two World Trade Center, jotka valmistuivat 1970 ja 1971. Kaksoistornien lisäksi World Trade Center koostui viidestä matalammasta rakennuksesta. Niistä yksi oli 7-kerroksinen Six World Trade Center, joka valmistui vuonna 1975. Rakennuksessa ovat toimineet Yhdysvaltain kauppaministeriö, Bureau of Alcohol, Tobacco, Firearms and Explosives, Yhdysvaltain maatalousministeriö, Yhdysvaltain työministeriö, Export-Import Bank of the U.S. ja Eastco Building Services.
Historia > Syyskuun 11. päivän iskut

11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. One World Trade Centerin sortuminen vaurioitti pahoin Six World Trade Centeria. Maahan syöksynyt romu aiheutti rakennukseen pohjakerrokseen asti ulottuvan kuopan ja tulipalon. Six World Trade Center purettiin lokakuussa 2001.
Aiheesta muualla

Kuvia tai muita tiedostoja aiheesta Six World Trade Center Wikimedia Commonsissa
Six World Trade Center Emoris-sivustolla (englanniksi)
World Trade Center New York
| --- | --- |
Alkuperäinen (1970–2001):  One World Trade Center (Pohjoistorni) • Two World Trade Center (Etelätorni) • Marriott World Trade Center • Four World Trade Center • Five World Trade Center • Six World Trade Center • Seven World Trade Center • The Mall at the World Trade Center • Windows on the World • Top of the World Trade Center Observatories
Uusi (2001–):  One World Trade Center (Freedom Tower) • Two World Trade Center • Three World Trade Center • Four World Trade Center • Five World Trade Center • Seven World Trade Center • National September 11 Memorial & Museum
Henkilöitä:  Austin Joseph Tobin • Minoru Yamasaki • Larry Silverstein • Daniel Libeskind • David Childs • Norman Foster • Richard Rogers • Fumihiko Maki
Terrori-iskut:  World Trade Centerin pommi-isku 1993 • Syyskuun 11. päivän iskut
Aiheeseen liittyvää:  World Trade Centerin alue • Lower Manhattan • International Freedom Center • USS New York (LPD-21) • Lower Manhattan Development Corporation • Port Authority of New York and New Jersey • The Sphere
Six World Trade Center syyskuun iskujen jälkeen.
Sud-Ouest

Sud-Ouest (ranskaa, suom. lounas, lounainen) voi tarkoittaa seuraavia:
Sud-Ouest, Burkina Fason alue
Sud-Ouest, Kamerunin alue
Le Sud-Ouest, Montrealin alue
Société Nationale des Constructions Aéronautiques du Sud-Ouest, ranskalainen lentokonevalmistaja
Sud Ouest, ranskalainen sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sud-Ouest”, voi hakea sivunnimihaulla, laajalla sivunnimihaulla tai tekstihaulla.
Sisämongolianvinttikoira

| Sisämongolianvinttikoira> Avaintiedot |
| --- | --- |
Alkuperämaa:   Kiina
Määrä:  Suomessa tuntematon
Alkuperäinen käyttö:  jäniksen ja suden metsästys
Nykyinen käyttö:  jäniksen metsästys
Muita nimityksiä:  Menggu Xigou, Levriero Mongolo, Levriero del Nord-Est Cinese "Mongolo" a Pelo Corto
FCI-luokitus:  ei FCI-rotu
Ulkonäkö

Rotu on kiinalaisista vinttikoirista kookkain ja voimakkain. Karvapeite on aina lyhyt.
Alkuperä

Rotu on kotoisin Sisä-Mongoliasta ja Mantšuriasta. Sitä on käytetty paitsi jäniksen, myös mm. suden metsästykseen - nykyisin jälkimmäisiä ei tosin enää juurikaan alueella tapaa.
Sud-Comoén alue

| Sud-Comoén alue région du Sud-Comoé |
| --- | --- |
 Sud-Comoén alue Norsunluurannikon kartalla.
Valtio:  Norsunluurannikko
Piirikunta:  Comoé
Hallinto:  
 – hallinnollinen keskus:  Aboisso
Pinta-ala:  7 627 km²
Väkiluku (2014):  642 600
Sud-Comoén alue (ransk. région du Sud-Comoé) on Comoén piirikuntaan kuuluva hallintoalue Norsunluurannikon kaakkoisosassa. Sen hallinnollinen keskus on Aboisso. Alueen pinta-ala on 7 627 neliökilometriä. Asukkaita on 642 600 henkeä (vuonna 2014, väestönlaskenta).
Sud-Comoén alue rajoittuu pohjoisessa Indénié-Djuablinin alueeseen, lännessä La Mén alueeseen ja Abidjanin autonomiseen piirikuntaan, idässä Ghanaan ja etelässä Atlantin valtamereen. Maisemaa leimaavat kapean rantavyöhykkeen takana sijaitsevat laguunit sekä Bian, Comoén ja Tanoén jokilaaksot. Alueella sijaitsee Îles Ehotilésin kansallispuisto.
Alue käsittää Aboisson, Adiakén, Grand-Bassamin ja Tiapoumin departementit. Aliprefektuureja on 17, kuntia 7, taajamia 17 ja kyliä 177. Asukkaat ovat eri ryhmiin kuuluvia akaneja.
Väestön pääelinkeino on maatalous. Vientiin tuotetaan kahvia, kaakaota, palmuöljyä, kautsua, banaaneja ja ananasta. Teollisuus jalostaa maataloustuotteita ja puutavaraa. Myös kalastuksella on tärkeä merkitys.
Alueen nähtävyyksiä ovat muun muassa Ayamén pato, Bonouan, Moossoun ja Krindjabon kuninkaalliset hovit sekä Unescon maailmanperintöluetteloon kuuluva Grand-Bassamin vanha kaupunki.
Slotsholmen

Slotsholmen
Slotsholmen (tansk. Linnasaari) on saari Indre Byn alueella Kööpenhaminan sydämessä. Linnasaari on Kööpenhaminan vanhinta osaa. Sen nimi tulee saarella sijainneista useista linnoista ja palatseista. Se on ollut Tanskan hallituskeskus keskiajalta lähtien, ja nimeä Slotsholmen käytetään usein metonyyminä Tanskan hallituksesta. Sen pinta-ala on 21 hehtaaria ja kahdeksan siltaa yhdistää sen Sjellannin puolelle, sekä yksi silta Christianshavnin puolelle. Vuonna 2022 Slotsholmenin asukasmäärä oli vain 16 henkeä.
Saaren huomattavin rakennus on Christiansborgin linna, jossa sijaitsevat Tanskan parlamentti ja korkein oikeus, pääministerin toimisto, sekä erilaisia kuningashuoneen tiloja. Slotsholmenissa on myös useita ministeriöitä, Tanskan valtionarkiston Rigsarkivet, Tanskan kuninkaallinen kirjasto, sekä useita museoita kuten Thorvaldsenin museo, Tanskan sotamuseo Tøjhusetissa, Tanskan juutalaismuseo ja Kööpenhaminan teatterimuseo.
Muita nähtävyyksiä ovat mm. Kristian IV:n panimo, historiallinen pörssitalo Børsen ja Christiansborgin linnankirkko.
Slotsholmenin kartta Kuninkaallisen kirjaston rakennuksen seinässä
Kuvia

Kristian IV:n panimo
Tanskan sotamuseon rakennus, Kristian IV:n arsenaali
Børsenin pääsisäänkäynti
Kristian IV:n rakennuttama pörssitalo Børsen
Opetusministeriön rakennus
Kuninkaallisen kirjaston vanha rakennus kirjaston puistosta nähtynä
Christiansborgin linna
Thorvaldsenin museo
Kanslerinviraston rakennus, jossa toimii Tanskan valtiovarainministeriö
Den Sorte Diamant, kuninkaallisen kirjaston laajennusosa
Christiansborgin linnankirkko
Wikimedia Commonsissa on kuvia tai muita tiedostoja aiheesta .